Ho retla mapele a basadi(FGM), hape ho tsejwang e le ho seha mapele a basadi le ho bolotsa basadi, e hlaloswa ke Mokgatlo wa Lefatshe wa Bophelo bo Botle(World Health Organisation) FGM e etswa jwalo ka moetlo ke sehlopha sa morabe dinaheng tse 27 tse tlase ho lehwatata la Sahara le Leboya Botjhabela ba Afrika Dilemo tseo ho etswang hona ka hona di a fapafapana ho tloha matsatsi a se makae ka mora tlhaho ho isa bokgarebeng; halofong ya dinaha tseo dipalo tsa naha di fumanehang ho tsona, boholo ba banana bo sehwa pele ba ba dilemo tse hlano.
Tshebetso e kenyeletsa mokgwa o le mong kapa e mmalwa, e ka fapanang ho ya ka sehlopha sa morabe. Di kenyeletsa ho tloswa ha karolo kapa lelebe lohle le clitoral hood; tloswa ha karolo kapa lelebe lohle le karolo e ka hara ya malebe ke mokgwa o mahlonoko haholo infibulation karolo tsohle kapa karolo e le nngwe e kahare ya bokantle ba labia Mokgwatshebetsong ona wa ho qetela, oo WHO e o bitsang Type III Ditlamorao tsa bophelo di itshetlehile hodima mokgwatshebetso empa di kenyeletsa ditshwaetso tse iphetaphetang, mahlaba a nako e telele, dihlala, le ho hloleha ho ima, mathata nakong ya ho beleha le ho tswa madi ho ka bakang lefu.
Tlwaelo ena e fumanwa moo ho se nang tekatekano ya bong, diteko tsa ho laola semelo sa mosadi sa ketso ya thobalano, mehopolo ya bohlweki, boikokobetso le tjhebahalo. Ka tlwaelo e qalwa ke basadi le ho etswa ke basadi, ba e bonang e le mohlodi wa tlhompho, mme ba tshabang hore ka ho hloleha hore baradi le ditloholo tsa bona tsa banana di bolotswe e tla pepesetsa banana ho qhelelwa thoko setjhabeng Ho fetang dimilione tse 130 tsa basadi le banana ba se ba ile ba bolotswa (pepesetswa FGM) dinaheng tse 29 moo e jeleng setsi. Ho fetang dimilione tse robedi ba kwetswe bosadi, tlwaelo e fumanwang haholo Djibouti, Eritrea, Somalia le Sudan.
FGM e nkuwa e se molaong kapa e thibetswe dinaheng tse ngata moo e etswang teng, empa melao e kenngwa tshebetsong ka bofokodi. Ho bile le matsapa a matjhaba ho tloha dilemong tsa bo1970 ho kgodisa batho hore ba e nyahlatse, mme ka 2012 Seboka se Akaretsang sa Matjhaba a Kopaneng Kganyetso e bile le ba sa dumellaneng le yona, haholoholo hara baithuti ba ditjhaba le setso (anthropologist). Eric Silvermano o ngola hore FGM e se e le e nngwe ya sehlooho sa baithuti ba ditjhaba le setso se seholo sa boitswaro bo botle, se nang le dipotso tse boima ho ka arajwa mabapi le boitshwaro bo nepahetseng ditabeng tsa setso bo dumelwang ke sehlopha se amehang.
E tswa ho "https://st.wikipedia.org/w/index.php?title=Ho_bolotsa_basadi&oldid=22345"
Leqephe la pele